|  |  |  |
| --- | --- | --- |
| Prvi.jpg | | 22. XII 2020. Број **374/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **децембар 2020.** |

**Просјечна плата након опорезивања у новембру 969 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 438 КМ, а најнижа у подручју *Грађевинарство*,662 КМ**

Просјечна мјесечна плата након опорезивања у Републици Српскојисплаћена у новембру 2020. године износила је969 КМ, што је највише у историји Републике Српске, док је просјечна мјесечна бруто плата износила 1 503 КМ.

Просјечна плата након опорезивања исплаћена у новембру 2020. у односу на исти мјесец претходне године номинално је већа за 5,6%, а реално за 7,4%, док је у односу на октобар 2020. номинално и реално већа за 0,5%.

Посматрано по подручјима, у новембру 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 438 КМ, а најнижа просјечна плата након опорезивања у новембру 2020. исплаћена је у подручју *Грађевинарство*,662 КМ.

У новембру 2020. године, у односу на новембар 2019, највећи номинални раст плате након опорезивања забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 12,2%, *Образовање* 9,9% и *Умјетност, забава и рекреација* 9,1%.

У истом периоду смањење плате након опорезивања, у номиналном износу, забиљежено је једино у подручју *Пословање некретнинама* 3,0%.

KM



Графикон 1. Просјечнe платe након опорезивања по мјесецима

**Мјесечна инфлација у новембру 2020. године 0,0%**

**Годишња инфлација (XI 2020/XI 2019) -1,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2020. године у односу на исти мјесец претходне године, у просјеку су ниже за 1,7%, док су у односу на октобар 2020. године у просјеку остале непромијењене.

Од 12 главних одјељака производа и услуга, више цијене на годишњем нивоу забиљежене су у шест, ниже цијене у четири, док су цијене у два одјељка остале непромијењене.

Највећи годишњи раст цијена у новембру 2020. године забиљежен је уодјељку *Алкохолна пића и дуван* 3,4%, усљед виших цијена у групи Дуван од 3,9% и Пиво од 2,7%, затим у одјељку *Рекреација и култура* 1,0%, усљед виших цијена у групи Новине и часописи од 7,0% и Већа трајна добра за унутрашњу и вањску рекреацију од 6,7%, потом у одјељку *Остала добра и услуге* 0,7%, због виших цијена у групи Производи за личну његу и хигијену од 0,5%, затим у одјељку *Здравство* 0,5%, усљед виших цијена у групи Остали медицински производи од 3,5%. Више цијене од 0,4% забиљежене су и у одјељку *Храна и безалкохолна пића*, усљед повећања цијена у групи Уља и масноће од 6,7%, док је повећање од 0,1% забиљежено у одјељку *Ресторани и хотели.*

У одјељку *Комуникације* и *Образовање* цијене су у просјеку остале непромијењене.

Највећи пад цијена на годишњем нивоу у новембру 2020. године забиљежен је у одјељку *Превоз* 11,5% због нижих цијена у групи Горива и мазива од 19,8%, затим у одјељку *Одјећа и обућа* 10,1%, усљед сезонских снижења конфекције и обуће током године, затим у одјељку *Намјештај и покућство* 1,7%, због нижих цијена у групама Теписи и друге подне облоге од 5,0%. Ниже цијене од 0,2% забиљежене су у одјељку *Становање*.

Графикон 2. Мјесечна и годишња инфлација

**Десезонирана индустријска производња (XI 2020/ X 2020) већа 2,2%**

**Календарски прилагођена индустријска производња (XI 2020/ XI 2019) мања 1,8%**

**Десезонирана индустријска производња** у новембру 2020. године у поређењу са октобром 2020. године већа је за 2,2%. У истом периоду у подручју *Прерађивачкa индустрија* остварен је раст од 1,5%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 0,4% и у подручју *Вађењe руда и камена* пад од 4,5%.

**Календарски прилагођена** индустријска производња у Републици Српској у новембру 2020. године у поређењу са новембром 2019. године мања је за 1,8%. У истом периоду у подручју *Прерађивачкa индустријa* забиљежен је пад од 2,1%, у подручју *Производњa и снабдијевањe електричном енергијом, гасом, паром и климатизацијa* пад од 2,7% и у подручју *Вађењe руда и камена* пад од 5,9%.

Графикон 3. Индекси индустријске производње, новембар 2016 – November 2020. (∅2015=100)

**Број запослених у индустрији (I-XI 2020/ I-XI 2019) мањи за 1,3%**

**Број запослених у индустрији** у новембру 2020. године у односу на просјечан мјесечни број запослених у 2019. години мањи је за 1,9%, у односу на исти мјесец прошле године мањи је за 2,4%, док је у односу на октобар 2020. године већи за 0,2%.

Број запослених у индустрији у периоду јануар – новембар 2020. године, у односу на исти период прошле године мањи је за 1,3%. У истом периоду у подручју *Прерађивачка индустрија* остварен је раст од 0,2%, док је у подручју *Производња и снабдијевање електричном енергијом, гасом, паром и климатизација* забиљежен падод 6,1% и у подручју *Вађење руда и камена* пад од 8,5%.

**Покривеност увоза извозом у новембру 2020. године 80,7%**

У новембру 2020. године остварен је извоз у вриједности од 310 милиона КМ, што је за 1,4% више него у новембру 2019. године, те увоз у вриједности од 385 милиона КМ, што је за 4,6% мање него у новембру 2019, док је проценат покривености увоза извозом износио 80,7%.

Тиме је настављен тренд из септемба и октобра ове године када је биљежен раст извоза и пад увоза, а покривеност увоза извозом износила бар 80,0%.

У периоду јануар – новембар 2020. године остварен је извоз у вриједности од 3 милијарде и 81 милион КМ, што је за 7,8% мање у односу на исти период претходне године. Увоз је, у истом периоду, износио 4 милијарде и 61 милион КМ, што је за 7,5% мање у односу на исти период претходне године. Проценат покривеност увоза извозом у периоду јануар - новембар 2020. године износио је 75,9%.

У погледу географске дистрибуције робне размјене Републикe Српскe са иностранством, у периоду јануар - новембар 2020. године, највише се извозило у Хрватску и то у вриједности од 442 милиона КМ, односно 14,3% и у Италију 430 милиона КМ, односно 14,0% од укупно оствареног извоза. У истом периоду, највише се увозило из Србије и то у вриједности од 771 милионa КМ, односно 19,0% и из Италије, у вриједности од 578 милион КМ, односно 14,2% од укупно оствареног увоза.

Посматрано по групама производа, у периоду јануар - новембар 2020. године, највеће учешће у извозу остварује електрична енергија са 233 милиона КМ, што износи 7,6% од укупног извоза, док највеће учешће у увозу остварују лијекови, са укупном вриједношћу од 183 милиона КМ, што износи 4,5% од укупног увоза.

хиљ. КМ

2020

2019

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |